armvectores/hy_wikipedia_2023 huggingface dataset:
Տիրենյան ծով

Տիրենյան ծով, Միջերկրական ծովի մաս՝ Ապենինյան թերակղզու և Սիցիլիա, Սարդինիա ու Կորսիկա կղզիների միջև։ Մակերեսը 214 հազար կմ քառակուսի։ Առավելագույն խորությունը՝ 3830 մետր։ Գլխավոր նավահանգիստները՝ Նեապոլ, Պալերմո, Կալյարի, Բաստիա։
Ամռանը շրի ջերմաստիճանը 22–24,5°C է, ձմռանը՝ 13,5–14,5°C։ Աղիությունը 37,25-38,25°/00 է։ Մակերեսային հոսանքները (արագությունը՝ մինչև 1 կմ/ժ) առաջացնում են ընդհանուր ցիկլոնային շրշապտույտ։ Կա ձկնորսություն։ Հիմնական նավահանգիստներն են Նեապոլը, Պալերմոն, Կալյարին (Իտալիա), Բաստիան (Ֆրանսիա)։ 


== Անվանում ==
Անվանումը ստացել է տիրեններ ցեղանունից. այդպես էին կոչում հին հույները էտրուսկներին՝ Ապենինյան թերակղզու երբեմնի բնակիչներին։ 


== Ծանոթագրություններ ==
Պրուդոնիզմ

Պրուդոնիզմ, պրուդոնականություն, Պիեռ Ժոզեֆ Պրուդոնի տնտեսագիտական, փիլիսոփայական և սոցիոլոգիական հայացքների վրա հիմնված մանր սոցիալիզմի տարատեսակություն։
Պրուդոնը խոշոր կապիտալիստների սեփականությանը հակադրել ու պաշտպանել է մանր սեփականությունը։ Շահագործման պատճառը համարել է անհամարժեք փոխանակությունը, որը, ըստ նրա, դրամատեր կապիտալիստներին հնարավորություն էր ընձեռում կողոպտելու աշխատավորներին։
Ռոլես Աղաջանյան

Ռոլես Գևորգի Աղաջանյան (օգոստոսի 28, 1947(1947-08-28) - մարտի 13, 2014(2014-03-13)), ՀՀ և ԼՂՀ պետական և քաղաքական գործիչ։


== Կրթություն ==
Ավարտել է Երևանի պոլիտեխնիկական ինստիտուտը՝ ճանապարհաշինարար-ինժեների որակավորմամբ։


== Աշխատանքային գործունեությունը ==
Աշխատել է Ստեփանակերտի թիվ 9 ճանապարհաշինարարական վարչության պետ։
Եղել է Ղարաբաղի ինքնապաշտպանության ուժերի կոմիտեի անդամ, պաշտպանության բանակի ինժեներական ծառայության պետ։
2005-2014 թթ. - Ստեփանակերտի «Ճանշին» ՓԲԸ և «Արարատ» հյուրանոցի գլխավոր տնօրեն։


== Քաղաքական գործունեությունը ==
Եղել է ԽՄԿԿ անդամ։ 1990 թ. Ընտրվել է ՀՀ Գերագույն խորհրդի աղետի գոտու և բռնագաղթվածների հարցերի մշտական հանձնաժողովի, Արցախի հարցերի հատուկ հանձնաժողովի անդամ։ «Արցախ» պատգամավորական խմբի անդամ։
Ընտրվել է ԼՂՀ Ազգային ժողովի առաջին և երրորդ գումարման խորհրդարանների պատգամավոր։ Մասնակցել է Արցախյան ազատամարտին։
Պարգևատրվել է պետական պարգևներով։
Մահացել է 2014 թվականի մարտի 13-ին՝ դժբախտ պատահարի հետևանքով։


== Ծանոթագրություններ ==
Իլեսհայմ

Իլեսհայմ (գերմ.՝ Illesheim), կոմունա Գերմանիայում, Բավարիա երկրամասում։
Ենթարկվում է Միջին Ֆրանկոնիա օկրուգին։ Գտնվում է Այշեի Նոյշտադ-Բադ Վինդսհայմ շրջանում։ Բնակչությունը կազմում է 888 մարդ (2010 թվականի դեկտեմբերի 31-ի տվյալներով)։ Տարածքը 21,43 կմ² է։ Պաշտոնական կոդը՝ 09 5 75 133։
Համայնքը ստորաբաժանվում է 7 վարչական միավորի։


== Ծանոթագրություններ ==
Նիգ-Ապարան ՀԸ

Նիգ-Ապարան, հայկական մարզային հեռուստաընկերություն։ Հիմնվել է 1997 թվականի փետրվարին, հեռարձակվում է Արագածոտնի մարզի Ապարան քաղաքում և հարակից գյուղերում՝ 10-րդ մետրային ալիքով։ Հեռուստաալիքը ներկայացնում է լրատվական, սոցիալական և ժամանցային հաղորդումներ։ Պոտենցիալ հեռուստադիտողների թիվը շուրջ 15․000 է։ Ընկերության գործադիր տնօրենն է Հովհաննես Գալստյանը։


== Ծանոթագրություններ ==
Նորաշենիկ (գյուղ, Սյունիքի մարզ)

Անվան այլ կիրառումների համար տե՛ս՝ Նորաշենիկ (այլ կիրառումներ)Նորաշենիկ,
գյուղ Հայաստանի Հանրապետության Սյունիքի մարզի Կապանի տարածաշրջանում, Կապանից 6 կմ հյուսիս-արևմուտք, Աճանան գետի ձախափնյա լեռնալանջին, ծովի մակերևույթից 1000-1100 մ բարձրության վրա։
Նույն անվան տակ ընդգրկված է եղել Ցարական Ռուսաստանի Ելիզավետպոլի նահանգի Զանգեզուրի գավառում։ Խորհրդային տարիներին մասն է կազմել Հայկական ԽՍՀ Զանգեզուրի գավառի, իսկ 1930 թվականից` Կապանի շրջանի։ 1995 թվականից մտնում է ՀՀ Սյունիքի մարզի մեջ։


== Բնակչություն ==
Ըստ ՀՀ 2011 թվականի մարդահամարի արդյունքների` Շրվենանցի մշտական բնակչությունը կազմել է 128, առկա բնակչությունը` 114 մարդ։ Գյուղի բնակիչները հայեր են. 19-րդ դարում բնակվել են նաև թաթարներ (ադրբեջանցիներ), որոնք, սակայն, կազմել են փոքրամասնություն։ Նորաշենիկի բնակչության փոփոխությունը ժամանակի ընթացքում` ստորև.


== Տնտեսություն ==
Բնակչությունը զբաղվում է անասնապահությամբ, բանջարաբուծությամբ, հացահատիկի և կերային կուլտուրաների մշակությամբ։
Գյուղատնտեսությամբ զբաղվում է 70 գյուղացիական տնտեսություն։
Անասնագլխաքանակը 2012 թվականի հունվարի 1-ի դրությամբ կազմում է.

խոշոր եղջերավոր անասուններ` 97 գլուխ,
մանր եղջերավոր անասուններ` 7 գլուխ,
խոզեր` 43 գլուխ,
մեղվաընտանիքներ` 90։Համայնքում 2011 թվականին կատարվել է հացահատիկային մշակաբույսերի 130 հա աշնանացան։


== Պատմամշակութային կառույցներ ==
Գյուղում կա 17 դարի եկեղեցի, դեպի արևելք, հին գյուղատեղիում, կա ևս մի եկեղեցի, որը կիսականգուն է։ Հին գյուղատեղում կա X-XII դարերի եկեղեցի։
Նորաշենիկի պատմական հուշարձաններից է նաև 1884 թվականին կառուցված և 1990-1993 թվականներին վերանորոգված եկեղեցին։


=== Հողային և այլ բնական ռեսուրսներ ===
Հողեր (ընդամենը)` 1028 հա, այդ թվում`

գյուղատնտեսական նշանակության հողեր՝ 472 հա, որից վարելահող՝ 143 հա, բազմամյա տնկարկ՝ 9 հա, խոտհարք՝ 23 հա, արոտ՝ 191 հա, այլ հողատեսք՝106 հա,
բնակավայրերի հողեր՝ 32 հա,
արդյունաբերության, ընդերքօգտագործման և այլ արտադրական նշանակության հողեր՝ 47 հա
էներգետիկայի, տրանսպորտի, կապի և կոմունալ ենթակառուցվածքների օբյեկտների հողեր՝ 6 հա
հատուկ պահպանվող տարածքների հողեր՝ 2 հա,
անտառային հողեր՝ 462 հա, որից անտառածածկ՝ 363 հա
ջրային հողեր՝ 7 հա։


== Տես նաև ==
Նորաշենիկի պատմության և մշակույթի անշարժ հուշարձանների ցանկ (Սյունիքի մարզ)


== Արտաքին հղումներ ==
Էջը Սյունիքի մարզպետարանի կայքում Archived 2014-01-29 at the Wayback Machine.
Համայնքի ղեկավարի Էջը Սյունիքի մարզպետարանի կայքում Archived 2014-01-29 at the Wayback Machine.


== Ծանոթագրություններ ==
One of Us (երգ, ABBA)

«One of Us», շվեդական ABBA խմբի վերջին ստուդիական The Visitors ալբոմի առաջին սինգլը (1981)։ Երգում նաև ներառված է ABBA Gold: Greatest Hits կոմպոզիցիան։


== Պատմություն ==
«One of Us» երգի աշխատանքային անուններն էին «Number 1» և «Mio Amore»։ Երգը ABBA-ի 1981 թվականի The Visitors ալբոմի համար ձայնագրված վերջին երգերից է, և այն քչերից, որտեղ երևում է երգի հեղինակների Բենի Անդերսոնի և Ուլվես Բյորնի ամուսնալուծության ազդեցությունը։ Իրականում երգը նվիրված է կանանց խզված հարաբերություները վերականգնելու փորձերին։ Չնայած երգի հոռետեսական տոնին և խմբի մենեջերի՝ Ստիգ Անդերսոնի մի շարք հանդիմանություններին, երգը «Should I Laugh Or Cry թրեքի հետ թողարկվեց The Visitors ալբոմում որպես սինգլ, և դարձավ խմբի վերջին կոմպոզիցիան, որը գրավեց հիթ շքերթների վերին հորիզոնականները։
Շատ երկրներում սինգլը թողարկվեց ծրարով, որի վրա կատարողների խմբակային նկարն էր։ Մեծ Բրիտանիայում ալբոմը ըստ Epic Records լեյբլի պահանջի թողարկվեց այլ շապիկով։ Նրա վրա խմբի անդամների անջատ նկարներ էին համատեղված ABBA-ի պատկերանիշի հետ։ Ագնետան և Ֆրիդան պատկերված էին ալբոմի շապիկին, Բյորնն ու Բենին հակառակ երեսին։ Նկարներն արդեն հասցրել էին հնանալ՝ Ֆրիդան դեռ գանգրեցված սանրվածքով էր, իսկ Բյորնը առանց մորուքի։
Ալբոմի հակառակ երեսին «Should I Laugh Or Cry» երգի սկզբում Անդերսոնը շվեդերեն հաշվում է (բայց միայն հարավաֆրիկյան և բրիտանական տարբերակներում)։ Հավանաբար ձայներիզի վրա մնացել էր ձայնագրության աշխատանքային պահը, որից «Epic» լեյբլը ձայնագրել էր ալբոմը և չէր նկատել նկատել խոտանը։ 2000 թվականներին Epic Records-ի իրավունքները ABBA-ի կատարումների նկատմամբ սպառվել են, և լեյբլը իրավունքները փոխանցել է Polar Music-ին, որը իր հերթին թողարկել է սխալ տարբերակը, որպես հազվագյուտ ձայնագրություն, և այս փաստը հասանելի է դարձրել լայն լսարանին։


== Հաջողություն ==
«One of Us»-ի ABBA-ի վերջին հաջողությունն էր և նրանց վերջին համար մեկ սինգլը այնպիսի երկրներում, ինչպիսին էին Իռլանդիան, Բելգիան, Գերմանիայի Դաշնային Հանրապետությունը ր Նիդերլանդները, և հասել է թոփ երրորդ հորիզոնական Շվեդիայում, Ավստրիայում, Շվեյցարիայում և Մեծ Բրիտանիայում, և հայտնվել է ՀԱՀ, Նորվեգիայի, Իսպանիայի և Ֆրանսիայի թոփ տասնյակներում։
1983 թվականի փետրվարին «One of Us»-ը թողարկվեց որպես սինգլ ԱՄՆ-ում, և դարձավ ամերիկյան չարթերում հայտնված ABBA-ի կոմպոզիցիաներից ամենավատը։ Նա գրավեց 107-րդ հորիզոնականը։ Այդ պահին խումբը արդեն ցրվել էր, և երգը դարձավ նրանց «կարապի երգը»։


== Դիրքը չարթերում ==


== Ծանոթագրություններ ==


== Արտաքին հղումներ ==
Երգի բառերը metrolyrics.com կայքում Archived 2016-08-23 at the Wayback Machine.
Կուլլի (գյուղ, Վառբլա շրջան)

Անվան այլ կիրառումների համար տե՛ս՝ ԿուլլիԿուլլի (էստ․՝ Kulli), գյուղ Էստոնիայի Պյարնումաա նահանգի Վառբլա շրջանում։
2011 թվականի տվյալներով գյուղում բնակվում էր 48 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
(5652) Ամֆիմաքուս

(5652) Ամֆիմաքուս (անգլ.՝ Amphimachus), աստերոիդ Յուպիտերի տրոյացիներից։ Հայտնաբերվել է 1992 թվականի ապրիլի 24-ին Կարոլին Շումեյկերի և Յուջին Շումեյկերի կողմից Պալոմարում։
Միջին հեռավորությունը Արեգակից կազմում է 5,204938 ա. մ., առավելագույնը մոտենում է 4,8044 ա. մ. հեռավորության վրա և հեռանում 5,6054 ա. մ.։ Արեգակի շուրջ մեկ ամբողջական պտույտ է կատարում 4337,32 երկրային օրվա ընթացքում, իր ուղեծրով շարժվելով միջինում 0,083001 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,9° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5652) Ամֆիմաքուս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Իսպաներենի օր

Իսպաներենի օր (իսպ.՝ Día E), տոն, որը նշում են իսպաներեն դասավանդող, սովորող, այն սիրող կամ այդ լեզվով խոսող մարդիկ։ Տոնը նշանակվել է 2009 թվականին Սերվանտեսի ինստիտուտի կողմից։ Նշվում է բոլոր այն երկրներում, որտեղ կան համալսարանի մասնաճյուղեր։ Տոնը նշվում է ամառային արևակայությանը նախորդող վերջին շաբաթ օրը և ուղեկցվում է խաղերով, ակցիաներով, համերգներով, պերֆորմանսներով և այլ մշակութային միջոցառումներով։


== Նկարագրություն ==
Սերվանտեսի համալսարանի տնօրեն Կարմեն Կաֆարելը 2011 թվականին մեկնաբանել է Իսպաներենի օրվա նշանակությունը.


== Միջոցառումներ ==
Բառային անձրևԱռաջին երկու տարիներին (2009 և 2010) օգտագործել են հատուկ ատրճանակ, որը օդ է կրակել թղթեր։ Դրանց վրա գրված են եղել այն բառերը, որոնք ընտրվել են առցանց քվեարկության ժամանակ։ 2011 թվականին ատրճանակն ու թղթերը փոխարինվեցին փուչիկներով։

Իսպաներեն բառերի առցանց քվեարկություն2009 թվականին հաղթել է «malevo» բառը, որ բուենոսայրեսյան ժարգոնով՝ լունֆարդոյով, նշանակում է «հանցագործ, բանտարկյալ»։ 2010 թվականին հաղթող չկար, ամենաշատ ձայները հավաքել էին հետևյալ բառերը՝ arrebañar (ագահորեն ուտել), cachivache (ավերակ), Gamusino, infinito (անվերջ), limón (լիմոն), república (հանրապետություն), sueño (երազ, երազանք), tiquismiquis (սեթևեթանք), titipuchal (իսպաներեն լեզվի մեքսիկական տարբերակով՝ հրմշտոց) և tragaldabas (որկրամոլ)։ 2011 թվականին հաղթել է մեքսիկական Կերետարո (Querétaro) նահանգի անունը։ Բառը առաջարկվել է դերասան Գաել Գարսիա Բեռնալի կողմից, որը հաղթել է տոնի ժամանակ իսպաներենի դեսպաններ դարձած այլ հայտնիների կողմից առաջադրված 35 բառերի շարքում։ Հայտնիների մեջ էին՝ Շակիրա, Մարիո Վարգաս Լյոսա, Ֆերան Ադրիա, Ալիսիա Ալոնսո, Իսաբել Ալյենդե, Ռաֆայել Սանտի, Վիսենտե դել Բոսկե, Անա Մարիա Մատուտե և այլն։

Իսպաներեն խաղՍկրաբլի նման խաղ է․ տրվում է 16х16 վանդակավոր ցուցատախտակ, որի վրա բառերը պետք է դասավորել այնպես, որպեսզի հասնեն հանդիպակաց ծայրը։ Եթե խաղացողը բառերը սկսել է դասավորել հորիզոնական, ապա աջ, եթե ուղղահայաց, ապա ձախ։ Միևնույն ժամանակ, յուրաքանչյուր խաղացող պետք է գոնե մեկ անգամ օգտագործի ñ տառը։ Մրցախաղն անցկացվում է հեռակա ձևով, և յուրաքանչյուր փուլ ունի լեզվի տիրապետման իր մակարդակը։ Հաղթողները պարգևատրվում են հուշանվերներով։ 2011 թվականին մոսկովյան մրցույթի հաղթողը շահեց ուղևորություն դեպի Անդալուզիա։ 2010 թվականին խաղին մասնակցել է 290 000 խաղացող 149 երկրներից, և խաղացել են 44 000 անգամ։

Մշակութային ծրագիրԻսպաներենի օրը Սերվանտեսի համալսարանի կենտրոնների սովորական ծրագիրը համալրվում է կենտրոնի կառույցում անցկացվող էքսկուրսիաներով, «Իսպաներենը մեկ օրում» արագացված դասընթացներով, պարային փառատոններով, համերգներով և այլ վառ իրադարձություններով։


== Ծանոթագրություններ ==


== Արտաքին հղումներ ==
«El español se viste de fiesta el próximo 18 de junio»
«Sueño, libertad y tú: las palabras favoritas del español»
«E-Day: Հայտնիների սիրելի բառերը»
El Día E
Իսպաներենի օր Ֆեյսբուքում
Instituto Cervantes
Սերվանտեսի համալսարանը Մոսկվայում
Կարմեն Կաֆարելը ներկայացնում է Իսպաներեն լեզվի օրը
Իսպաներեն լեզվի օրը 2009 թվականին Մոսկվայում
Իսպաներենի օրը 2010 թվականին Մոսկվայում
Խաղալ իսպաներեն առցանց
Իսպաներենի օրը Մոսկվայում։ 2011 թվականի ծրագիր
Իսպաներենի օրը ԱՄՆ-ում
Զեկի

Զեկի, լեռնագագաթ Թուրքիայում, Կոտուրի լեռնաշղթայի հարավային հատվածում։ Շրջապատի նկատմամբ զգալի բարձր է։ Նշանակված է Կովկասի 5-վերստանոց քարտեզում։


== Ծանոթագրություններ ==
(6971) Օմոգոկեյ

(6971) Օմոգոկեյ (անգլ.՝ Omogokei), աստերոիդ աստերոիդների հիմնական գոտում։ Հայտնաբերվել է 1992 թվականի փետրվարի 8-ին Ցուտոմու Սեկիի կողմից Գեյսեյում։
Միջին հեռավորությունը Արեգակից կազմում է 2,835268 ա. մ., առավելագույնը մոտենում է 2,6362 ա. մ. հեռավորության վրա և հեռանում 3,0343 ա. մ.։ Արեգակի շուրջ մեկ ամբողջական պտույտ է կատարում 1743,77 երկրային օրվա ընթացքում, իր ուղեծրով շարժվելով միջինում 0,206449 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,06° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6971) Օմոգոկեյ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պալացցո Կորսինի

Պալացցո Կորսինի Հին Հռոմի Բարոկկո ոճով կառուցված պալատ։ Կառուցվել է 1730-1740 թվականներին Կորսինի ընտանիքի համար, XV դարում ստեղծված ամառանոցի հիմքի վրա, որը պատկանում էր Ռիարիո ընտանիքին։ Պալատը գտնվում է Հռոմի Տռաստեվեռե մարզում, Ֆառնեզին ամառանոցի մոտ։ 1659-1689 թվականներին պալատում ապրում էր նախկին Շվեդիայի թագուհին, ով հեռանալով գահից բնակություն է հաստատում այդ պալատում։ Նրա հովանավորության ներքո պալատը դարձավ հռոմեական Արկադիական ակադեմիայի հանդիպումների վայր։ Հռոմի Նապոլեոնյան բռնազավթման ժամանակ պալատում բնակություն է հաստատել Ժոզեֆ Բոնապարտը։ Ներկայումս Պալացցո Կորսինի պալատում կան մի քանի առանձին Դեյ Լինչի ազգային ակադեմիաներ և Կորսինիի պատկերասրահ։ Պարտեզը, որը գտնվում է Յանիկուլ բլուրի վրա, պատկանում է Հռոմի բուսաբանական այգուն։ Բացի դրանից պալատը միակը չէ Իտալիայում։ Կան մի շարք պալատներ, որոնք պատկանում են ֆլորենցիական ընտանիքին։ Այս հռոմեական պալատը կոչում են Palazzo Corsini Lungarno այն օրվանից երբ ընտանիքի անդամներից մեկը ստանձնեց պապական աթոռը։ Մի այլ Պալացցո Կորսինի անվանմամբ պալատ կա Ֆլորենցիայում գտնվող Արնո գետի ափին։


== Կորսինի պատկերասրահ ==
Հին արվեստի ազգային պատկերասրահ, հայտնի գեղարվեստական թանգարան, զբաղեցնում է Պալացցո Կորսինիի երկրորդ հարկը։ Պատկերասրահի հին արվեստի հավաքածուն (կտավների ճնշող մեծամասնությունը հանձնվել են 1000 թվականից հետո) գտնվում է հռոմեական տարբեր մասնաշենքերում։ Պալացցո Բարբերինի, Բորգեզե պատկերասրահ և Պալացցո Կորսինի։ Կորսինի պատկերասրահի հիմնական ցուցանմուշների մեծամասնությունը որպես նվեր փոխանցվել է Կորսինի ընտանիքի կողմից։ Ի սկզբանե ցուցանմուշները հավաքվել էին XVII դարի մոլի կոլեկցիոներների կողմից, կարդինալ Ների Մարիա Կորսինիի։ Հավաքածուն ընդլայնվել է նաև ընտանիքի մյուս անդամների, պապ Կլիմենտ XII -ի և նրա եղբորորդու կողմից։ 1883 թվականին պալատը ամբողջովին փողանցվել է պետությանը, այսպիսով Կորսինիի կոլեկցիաները վերադարձվեցին իրենց նախկին տեղը։ Կոլեկցիայի մեջ կային վերածննդի դարաշրջանից մինչև XVIII դարը նկարված կտավներ։ Ներկայացված էին ոչ միայն պատմական և կրոնական այլ նաև բնանկարչային և ժանրային կտավներ։Կորսինիի պատկերասրահի կտավների հեղինակներն են Ֆրա Բեատո Անժելիկոն, Յակաբո Բասանոն, Կարրաչչին, Կարավադջոն, Վան Դեյկան, Ֆրանչեսկո Ֆրանչին, Ջենտիլեսկին, Ջորդանոն, Գվերչինոն, Անգելիկի Կաուֆման, Լանֆրանկոն, Կարլո մարատտին, Մուրիլյոն, Մատտիա Պրետին, Գվիդո Ռենին և այլք։


== Ծանոթագրություններ ==


== Հղումներ ==
Պաշտոնական կայք
Օխվամեկարի

Օխվամեկարի (վրաց.՝ ოხვამეკარი), գյուղ Վրաստանում: Գտնվում է Սամեգրելո-Զեմո Սվանեթ մարզի Խոբի շրջանում:


== Դիրք ==
Գյուղը գտնվում է ծովի մակարդակից 80 մետր բարձրության վրա։ Շրջկենտրոն Խոբիից հեռու է 8 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 391 մարդ:


== Ծանոթագրություններ ==
Բելովարցի

Բելովարցի (ուկրաիներեն՝ Біловарці), գյուղ Ուկրաինայի Անդրկարպատյան մարզի Տյաչևի շրջանում։
2001 թվականի տվյալներով Բելովարցի գյուղում բնակվում էր 992 մարդ։ Բնակավայրը զբաղեցնում է 23 կմ² տարածք։ Բնակչության խտությունը կազմում էր 43,13 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Օսիպ Օսիպյան

Օսիպ Սահակի Օսիպյան (Հովսեփ Հովսեփյան) (1912, Թաղավարդ, Ելիզավետպոլի նահանգ, Կովկասի փոխարքայություն, Ռուսական կայսրություն), Փառքի երեք աստիճանի շքանշանների ասպետ (1943, 1944, 1945 թթ.):
1941 թվականին զորակոչվել էր Կարմիր բանակ։ Օսիպը 18 տարեկան էր, երբ սկսվեց Երկրորդ համաշխարհային պատերազմը։ Ծառայել է որպես սակրավոր 89-րդ հայկական Թամանյան դիվիզիայում, նա մասնակցել է Ղրիմի ազատագրմանը։ Երկրորդ համաշխարհային պատերազմի Խորհրդա-գերմանական ճակատի («Հայրենական մեծ պատերազմ», 1941-1945) գործողությունների ժամանակ, Հայկական 89-րդ (Թամանյան) դիվիզիայի կազմում՝ որպես սակրավոր, մասնակցել էր Ղրիմի, Բելառուսիայի, Լեհաստանի ազատագրմանը, Բեռլինի գրավմանը։ Փառքի շքանշանների արժանացել էր Կերչի, Լեհաստանի ազատագրման մարտերում և Օդերի ափին հենակետ գրավելիս ցուցաբերած խիզախության համար։ 1943 թվականի դեկտեմբերին Խորհրդային զորքերը սկսեցին ազատագրել Կերչը։ Թշնամին ոչ  հեշտությամբ զիջեց նվաճողներին MBH տարածքի հրամանատարը սակրավոր Օսիպին, Ղարախանյանին և Վարդումյանին առաջադրանք տվեց ականազերծել դաշտը։ Սաստիկ թնդանոթի և գնդացորդի կրակի տակ քաջ ռազմիկները գնացին 100-150 մետր հեռավորության վրա փշոտ մետաղալարով և ճանապարհ բացեցին  հետևակային զորքի համար 70 մետր լայնությամբ։ Այս սխրանքի համար Օսիպյանը պարգևատրվել է 3-րդ աստիճանի Փառքի շքանշանով։ 1944 թվականի հունվարի 28-ին, Օսիպյանը հայրենակիցների-սակրավորների հետ թշնամու ուժեղ կրակի տակ անցան գետը, որպեսզի խորհրդային զորքերը կարողանան հարձակվել ֆաշիստական դիրքերի վրա։ Թշնամու հարձակման ժամանակ կամուրջը փլուզվել է։ Օսիպյանը վիրավորվել էր, բայց այնուամենայնիվ նա շարունակում էր կամրջի վերականգնման աշխատանքները և զորքին հաջողվեց անցնել գետը։ Այս սխրագործության համար Օսիպյանը արժանացավ Փառքի շքանշանի։
Զորացրվել է 1945 թվականին։


== Ծանոթագրություններ ==
My Chemical Romance խմբի սկավառակագրություն

My Chemical Romance-ի սկավառակագրություն, ամերիկյան ռոք խումբ My Chemical Romance-ի պաշտոնական տիսկագրությունը, որը իր մեջ ընդգրկում է չորս ստուդիական ալբոմ, երկու համերգային ալբոմ, հինգ մինի-ալբոմ, 17 սինգլ, չորս վիդեոալբոմ, 13 տեսահոլովակ, մեկ դեմոձայնագրություն և 10 օրիգինալ ներկայացում այլ ալբոմների համար։


== Ստուդիական ալբոմնր ==


== Համերգային ալբոմներ ==


== Մինի ալբոմներ ==


== Սինգլներ ==


== Վիդեոալբոմներ ==


== Տեսահոլովակներ ==


== Դեմո ==


== Սաունդթրեքներ ==


== Համատեղ սինգլներ ==


== Մեկնաբանություններ ==
 Ալբոմների ինդիվիդուալ վաճառքը, ընդհանուր ալբոմների վաճառքից։
 Սինգլը թողարկվել է սպլիտի կարգավիճակով՝ «Watchmen: Original Motion Picture Score» ժողովածուում։


== Ծանոթագրություններ ==
(5394) Յուրգենս

(5394) Յուրգենս (անգլ.՝ Jurgens), աստերոիդ աստերոիդների հիմնական գոտում։ Հայտնաբերվել է 1986 թվականի մարտի 6-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,377887 ա. մ., առավելագույնը մոտենում է 1,9888 ա. մ. հեռավորության վրա և հեռանում 2,7669 ա. մ.։ Արեգակի շուրջ մեկ ամբողջական պտույտ է կատարում 1339,32 երկրային օրվա ընթացքում, իր ուղեծրով շարժվելով միջինում 0,268793 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,73° անկյուն։
Յուրգենս աստերոիդը պատկանում է Նիսայի աստերոիդների ընտանիքին։ Այս ընտանիքի աստերոիդների ուղեծրերը ունեն մեծ կիսաառանցքներ, ընկած 2,41-ից մինչև 2,5 ա. մ. միջակայքում, 0,12-0,21 էքսցենտրիսիտետ և ուղեծրի թեքում՝ 1,1-4,3° միջակայքում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5394) Յուրգենս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վլադիմիր Չխիկվաձե

Վլադիմիր Չխիկվաձե (ռուս.՝ Влади́мир Ви́кторович Чхиква́дзе, դեկտեմբերի 28, 1945(1945-12-28) կամ 1950, Մոսկվա, ԽՍՀՄ), ռուս դիվանագետ։


== Կենսագրություն ==
1969 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը։
1969 թվականից զբաղվում է դիվանագիտական գործունեությամբ։

1969-1973 թվականներ՝ Կոլումբիայում ԽՍՀՄ դեսպանատան աշխատակից։
1976-1979 թվականներ՝ Անգոլայում ԽՍՀՄ դեսպանատան աշխատակից։
1987-1989 թվականներ՝ ԽՍՀՄ արտաքին գործերի նախարարության կադրերի և ուսումնական հաստատությունների գլխավոր վարչության պետի տեղակալ։
1990-1996 թվականներ՝ Բարսելոնայում ԽՍՀՄ, իսկ 1991 թվականից հետո՝ Ռուսաստանի Դաշնության գլխավոր հյուպատոս։
1996-1998 թվականներ՝ Ռուսաստանի Դաշնության արտաքին գործերի նախարարության սոցիալական և նյութական զարգացման վարչության պետ։
1999-2000 թվականներ՝ Ռուսաստանի Դաշնության արտաքին գործերի նախարարության տեղեկատվական ապահովման դեպարտամենտի տնօրեն։
2000 թվականի օգոստոսի 12-ից մինչև 2005 թվականի մարտի 29-ը Չիլիում եղել է Ռուսաստանի Դաշնության արտակարգ և լիազոր դեսպան։
2005-2008 թվականներ՝ Ռուսաստանի Դաշնության արտաքին գործերի նախարարության պաշտպանության դեպարտամենտի տնօրեն։
2008 թվականի մայիսի 5-ից մինչև 2013 թվականի հոկտեմբերի 1-ը Լիտվայում եղել է Ռուսաստանի Դաշնության արտակարգ և լիազոր դեսպան։


== Անձնական կյանք ==
Ամուսնացած է, ունի երեք երեխա։


== Դիվանագիտական աստիճան ==
1-ին դասի արտակարգ և լիազոր դեսպանորդ (1999 թվականի սեպտեմբերի 28)
Արտակարգ և լիազոր դեսպան (2013 թվականի հունվարի 21)


== Ծանոթագրություններ ==


== Արտաքին հղումներ ==
Биография на сайте посольства России в Литве
Մ.թ.ա. 760


== Դեպքեր ==


== Ծնունդներ ==


== Մահեր ==
Նիկոլսկոե (գյուղ, Կրասնոկամսկի շրջան)

Անվան այլ կիրառումների համար տե՛ս՝ ՆիկոլսկոեՆիկոլսկոե (ռուս.՝ Никольское, բաշկիրերեն՝ Никольск), գյուղ Ռուսաստանի Բաշկորտոստան հանրապետության Կրասնոկամսկի շրջանի կազմում։
Բնակչությունը 2009 թվականին գրանցված տվյալներով կազմում էր 572 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սմորոդինկա (գյուղ, Ռոսլավլսկի շրջան)

Անվան այլ կիրառումների համար տե՛ս՝ ՍմորոդինկաՍմորոդինկա (ռուս.՝ Смородинка), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 42 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սովետ Աղոյան

Սովետ Բենիամինի Աղոյան (մարտի 14, 1924(1924-03-14), Լենինական, Հայկական ԽՍՀ, ԱԽՖՍՀ, ԽՍՀՄ - նոյեմբերի 5, 1992(1992-11-05), Մոսկվա, Ռուսաստան), հայ գեղանկարիչ, բեմանկարիչ։


== Կենսագրություն ==
Սովետ Աղոյանը ծնվել է 1924 թվականին, Լենինականում։ Մասնակցել է Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) գործողություններին։ 1954 թվականին ավարտել է Մոսկվայի կինեմատոգրաֆիայի համամիութենական ինստիտուտը։ Նույն թվականից մասնակցել է ցուցահանդեսների։ 1965 թվականից եղել է ԽՍՀՄ նկարիչների միության անդամ։ Որպես նկարիչ հանդես է եկել մի շարք թատերական ներկայացումներում և ֆիլմերում։ Աշխատել է «Մոսֆիլմ» և Խորհրդային այլ կինոստուդիաների հետ։ Հեղինակել է նաև բնանկարներ։ Ստեղծագործությունները գտնվում են Հայաստանի Ազգային պատկերասրահի Սանկտ Պետերբուրգի մասնաճյուղում։ Մահացել է Մոսկվայում։


== Ֆիլմեր ==
1991 թվական- «Գանգստերները օվկիանոսում», բեմադրող նկարիչ
1986 թվական- «Զինա Զինուլյա»
1983 թվական- «Վանդակ դեղձանիկների համար»
1982 թվական- «Ուղևորությունը հաճելի կլինի», բեմադրող նկարիչ
1981 թվական- «Պատասխան քայլ», բեմադրող նկարիչ
1980 թվական- «Եթե ես լինեի տնօրենը»
1980 թվական- «Արտակարգ հանգամանքներ»
1978 թվական- «Հատուկ ուշադրության գոտում»
1970 թվական- «Ռուսական կայսրության թագը կամ կրկին անորսալիները»
1969 թվական- «Հեռավոր ձյուների արձագանքը»
1968 թվական- «Գրականության դաս», բեմադրող նկարիչ
1966 թվական- «Աղջիկը գնդակի վրա», բեմադրող նկարիչ
1963 թվական- «Դու մենակ չես»
1957 թվական- «Հասարակ մարդ»
1956 թվական- «Հյուրը Կուբանից», բեմադրող նկարիչ


=== Դերեր ֆիլմերում ===
1982 թվական- «Ուղևորությունը հաճելի կլինի»


== Պարգևներ ==
Պարգևատրվել է Հայրենական պատերազմի Կարմիր, Ուշակովի անվան, Բուդապեշտի գրավման, Վիեննայի գրավման, Բելգրադի ազատագրման, Գերմանիայի դեմ հաղթանակի և այլ մեդալներով։


== Ծանոթագրություններ ==
Կրիանգսակ Չամանան

Կրիանգսակ Չամանան (ռուս.՝ Криангсак Чаманан, դեկտեմբերի 17, 1917(1917-12-17), Samut Sakhon, Թաիլանդ - դեկտեմբերի 23, 2003(2003-12-23), Բանգկոկ, Թաիլանդ), 1997-1980 թվականներից եղել է Թաիլանդի վարչապետը։ 


== Կենսագրություն ==
Պրոֆեսիոնալ զինվորական է։ Ֆրանկո-թաիլանդական պատերազմում պայքարել է ֆրանսիացիների, Կորեական պատերազմում և Վիետնամի պատերազմում` կոմունիստների դեմ։ 1977 թվականին, որպես թաիլանդական բանակի գերագույն գլխավոր հրամանատար, նա հաջող պետական հեղաշրջում է կազմակերպել ընդդեմ վարչապետ Թանին Կրայիվիչյենի։    
Ճանաչում է ստացել այն բանի համար, որ նա Հյուսիսային Թաիլանդում երկարատև կոմունիստական խռովություն է ցրել։ Ենթադրաբար, նա թույլ է տվել, որպեսզի Չինաստանի ժողովրդական Հանրապետությունը զինծառայողներ ուղարկի Կամբոջա (Կամբոջայի ցեղասպանություն)։ Սակայն, թաիլանդական կառավարությունը դա հերքել է։    
1980 թվականի փետրվարին լիազորություններն ինքնակամ հանձնել է Պրեմ Թինսուլանոնին։ 


== Ծանոթագրություններ ==


== Արտաքին հղումներ ==
[1]
[2]
Մոնդիալիզմ

Մոնդիալիզմը քաղաքական, քաղաքական-փիլիսոփայական տեսություն է, որը ի հայտ է եկել 20-րդ դարում։ Այն ստեղծել են անգլո-ամերիկյան քաղաքական դպրոցի ներկայացուցիչները։


== Մոնդիալիզմի բուն իմաստը ==
Մոնդիալիզմը քաղաքական տերմին է՝ ստեղծված անգլո-ամերիկյան քաղաքագիտական դպրոցի կողմից։ Մոնդիալիզմ նշանակում է, որ աշխարհը պետք է լինի միաբևեռ և ԱՄՆ-ին է վիճակված լինելու այն միակ գերտերությունը, ով պետք է ղեկավարի աշխարհը։
Աճի սահմաններ

Աճի սահմաններ, Հռոմեական ակումբի զեկույց՝ հրապարակված 1972 թվականին (ISBN 0-87663-165-0): Պարունակում է մարդկանց պոպուլյացիայի աճի և բնական ռեսուրսների վերացման մոդելավորման արդյունքներ։ Զեկույցի գրելու աշխատանքների մասնակցել են Դոնելա Մեդոուզը, Դենիս Մեդոուզը, Յորգեն Ռանդերսը և Ուիլյամ Բերենս III-ը։


== 1972 թվականի World3 մոդել ==
1972 թվականի World3 մոդելը հաշվարկում էր ինը հիմնական փոփոխականներ.

Չվերականգնվող ռեսուրսներ
Արդյունաբերական կապիտալ
Գյուղատնտեսական կապիտալ
Ծառայությունների բնագավառի կապիտալ
Ազատ հող
Գյուղատնտեսական ապրանքներ
Քաղաքային և արդյունաբերական հող
Չմաքրվող աղտոտիչներ
Ազգաբնակչություն։


== 1992 թվականի World3 մոդել ==
1993 թվականին Դոնելա Մեդոուզը, Յորգեն Ռանդերսը, Դենիս Մեդոուզը հրապարակեցին «Աճի սահմաններից դուրս» աշխատությունը, որը առաջնային մոդելի սցենարների շտկումներն էր պարունակում՝ հիմնված առաջին զեկույցի հրապարակման պահից կատարված 20-ամյա տվյալների վերլուծության վրա։
1990-ական թվականների սկզբին Չինաստանի Ժողովրդական Հանրապետությունը անցկացնում էր ծնելիության սահմանափակման գիտակցված քաղաքականություն, որը մոտավորապես համապատասխանում էր 8 սցենարին։ Մնացած երկրներում, այդ թվում՝ ամենաաղքատ երկրներում, ծնելիության սահմանափակման արգելքները գրեթե արդյունավետ չէին կամ ընդհանրապես չէին կիրառվում։ Միաժամանակ, առարկայնորեն նվազել էին ատոմային էներգետիկայի վերաբերյալ հետազոտությունները։ Այդ իսկ պատճառով 4-10 սցենարների իրագործման գործընթացը բարդացել էր։


== Ծանոթագրություններ ==


== Գրականություն ==
Д. и Д. Медоуз Пределы роста. 30 лет спустя = Limits to growth.The 30-year update. — М.: Академкнига, 2007. — 342 с. — ISBN 978-5-94628-218-5
Donella H Meadows; Jorgen Randers; Dennis L Meadows; William W Behrens Пределы роста: Доклад по проекту Римского клуба "Сложное положение человечества" = The Limits to Growth: a Report for the Club of Rome's Project on the Predicament of Mankind. — 1. — Universe Books, 1972. — 211 с. — ISBN 0876631650


== Արտաքին հղումներ ==
Հարցազրույց Դենիս Մեդոուզի հետ // «Էքսպերտ» № 16 (799), 23 ապրիլի 2012
Աճի սահմանները՝ Հռոմի ակումբի առաջին զեկույցը Archived 2012-07-29 at the Wayback Machine. (Դ. Մ. Գվիշիանի) // Բիոսֆերա էլեկտրոնային ամսագիր № 2 2002, Ռուսաստանի ԳԱ Բնագիտության և տեխնիկայի պատմության ինստիտուտի էկոլոգիական կենտրոն
YAN Kun(2011). The tendency equation of the total annual energy consumption and its limit value in the United States (Brief annotation of the connection equation(R)), Xi'an: Xi'an Modern Nonlinear Science Applying Institute.
Տանձուտ (Մշո գավառ)

Անվան այլ կիրառումների համար տե՛ս՝ Տանձուտ (այլ կիրառումներ)Տանձուտ, գյուղ Արևմտյան Հայաստանում, Բիթլիսի վիլայեթի Մշո գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Լիմանչուկ

Լիմանչուկ (ուկրաիներեն՝ Лиманчук), քաղաքատիպ ավան Ուկրաինայի Դոնեցկի մարզի Սնեժնոեի քաղաքային խորհուրդում։
2011 թվականի տվյալներով Լիմանչուկ քաղաքատիպ ավանում բնակվում էր 920 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Տիբո Վիոն

Տիբո Վիոն (ֆր.՝ Thibaut Vion, դեկտեմբերի 11, 1993(1993-12-11), Mont-Saint-Martin), ֆրանսիացի ֆուտբոլիստ։ Խաղում է «Մեց» ֆուտբոլային ակումբում։


== Ակումբային կարիերա ==
Վիոնը պորտուգալական «Պորտու» և «Մեց» ակումբների սան է։ Խաղային գործնական հմտություններ ձեռք բերելու համար նա փոխադրվել է «վիշապների» փոխարինորդ թիմ։  2012 թվականի օգոստոսի 12-ին «Տոնդելա» ակումբի դեմ խաղում կայացել է Տիբոյի դեբյուտային խաղը Պորտուգալիայի Երկրորդ Լիգայում։ 2013 թվականի ապրիլի 7-ին «Արոկա» ակումբի դեմ խաղում Վիոն հեղինակել է իր առաջին գոլը։ 2014 թվականի սկզբին վերադարձել է «Մեց»։ Փետրվարի 22-ին «Կլերմոն» ակումբի դեմ խաղում Տիբոն դեբյուտեց Երկրորդ Լիգայում։ Հոկտեմբերի 18-ին «Ռենն» ակումբի դեմ խաղում կայացել է Տիբոյի դեբյուտը  Առաջին Լիգայում։ Մրցաշրջանի վերջում թիմը դուրս մնաց Առաջին Լիգայից և ստիպված եղավ վերադառնալ Երկրորդ Լիգա։
2015 թվականի ամռանը Տիբոն վարձակալվեց «Սերեն» ակումբի կողմից։ Սեպտեմբերին տեղի ունեցավ ֆուտբոլիստի դեբյուտը Բելգիայի առաջնությունում։ Նոյեմբերի 14-ին «Լոմել Յունայթեդ» ակումբի դեմ խաղում Տիբոն հեղինակեց իր առաջին գոլը։ Վարձակալության ավարտից հետո ֆուտբոլիստը վերադարձավ «Մեց»։


== Միջազգային կարիերա ==
2012 թվականին Ֆրանսիայի երիտասարդական հավաքականի կազմում Վիոն մասնակցեց Էստոնիայում կայացած Եվրոպայի առաջնությանը։ Առաջնությունում նա խաղաց Իսպանիայի, Խորվաթիայի և Սերբիայի ընտրանիների դեմ։ Սերբիայի դեմ հանդիպման ժամանակ Տիբոն դարձավ գոլի հեղինակ։
2013 թվականին Թուրքիայում կայացավ ֆուտբոլի աշխարհի երիտասարդական  առաջնությունը։ Տիբոն ֆրանսիական երիտասարդական հավաքականի կազմում  խաղաց Իսպանիայի և Թուրքիայի դեմ հանդիպումներում։ Իսպանացիների դեմ խաղում Տիբոն դարձավ գոլի հեղինակ։


== Ձեռքբերումներ ==
Միջազգային
 Ֆրանսիա (մինչև 21 տարեկան)

1 Երիտասարդների ֆուտբոլի աշխարհի առաջնություն առաջնություն 2013 թվական


== Ծանոթագրություններ ==


== Արտաքին հղումներ ==
Վիճակագրությունը soccerway կայքում
Պրոֆիլը sports.ru կայքում
France profile Archived 2016-08-06 at the Wayback Machine. at FFF
Իքս մարդիկ: Անցած ապագայի օրերը (ֆիլմ)

Իքս-մարդիկ։ Անցած ապագայի օրերը (անգլ.՝ X-Men: Days of Future Past), ամերիկյան ֆանտաստիկ ֆիլմ։ Պրեմիերան 2014 թվականի մայիսի 10–ին։


== Սյուժե ==
Ֆիլմի գործողությունները կատարվում են մոտ ապագայում (2023 թվին)։ «Պահակախմբեր» ծրագիրը, ստեղծված ԱՄՆ կառավարության կողմից, մուտանտներին բռնելու համար է նախատեսված։ Նրանք սկսեցին ապստամբել, երբ սովորական մարդկանց մեջ հայտնաբերեցին «քնած» մուտացիայի գեներ։ Հիմա ամբողջ աշխարհը ավերակների մեջ է, իսկ ողջ մնացած մարդիկ և մուտանտները ապրում են համակենտրոնացված ճամբարներում։ Միակ մարդիկ, ովքեր շարունակում են դեմ լինել պահակախմբերին, դրանք իքս-մարդիկ են։ Նրանցից ողջ են մնացել Մարդ-սառույցը, Հսկան, Վարպատչը, Փայլը, Սանսպոտը, Պրոֆեսոր Իքսը, Կուղխը, Մագնետոն, Փոթորիկը, Ուրվական Կատուն և Բիշոպը։ Նրանք անընդհատ տեղափոխվում են բունկերից բունկեր, որովհետև պահակախմբերը վաղ թե ուշ գտնում են նրանց։ Կիտտի Պրայդը գտել է մարդու միտքը անցյալ «տեղափոխելու» հնարավորություն, շնորհիվ դրա մուտանտները իմանում են ժամանակի հարձակման մասին և հասցնում են փախչել։ Բայց Մոսկվայի հարձակումից հետո փախչելու տեղ էլ չկա։
Պրոֆեսոր Իքսը, Կուղխը, Մագնետոն և Փոթորիկը, գնալով Չինաստան, փնտրում են թաքնված մուտանտներին։ Հսկան, Վարպատչը և մնացածը նույնպես մնացել են ողջ։ Նրանց ծրագիրը կազմված է այնպես, որ պետք է Չարլզին ուղարկել 1973 թիվ, որպեսզի թույլ չտա Միստիկին սպանել Բոլիվար Տրասկին՝ պահակախմբի ստեղծողին։


== Դերերում ==
Լոգան - Հյու ՋեքմանՉարլզ Կսավեր - Ջեյմս Մաքէվոյ, Պատրիկ ՍտյուարտԷրիկ Լենշեր - Մայկլ Ֆասբենդեր, Իեն Մակկելլեն
Ռեիվեն Դարկխոուլ - Ջենիֆեր Լոուրենս
Հենկ Մակկոյ - Նիկոլաս Հոլտ, Կելսի ԳրեմմերԿիտտի Պրայդ - Էլլեն Պեյջ
Բոբբի Դրեյկ - Շոն Էշմոր
Օռորո Մոնրո - Հոլի ԲերիՊյոտր Ռասպուտին - Դենիել Կադմոր
Բոլիվար Տրասկ - Փիթեր Դինքլեյջ
Պիտեր Մակսիմոֆֆ - Էվան Պիտերս
Բոլիվեր Տրասկ – Փիթեր ԴինqլեյջՌիչարդ Նիկսոն - Մարկ Կամաչո
Ջեյմս Պրաուդստար -Բու Բու Ստյոարտ
Լուկաս Բիշոպ - Օմար Սի
Ալեկս Սամմերս - Լուկաս Տիլլ
Ալայա Վհուկ - Միա Շելտոն Կոնտռերաս


== Ծանոթագրություններ ==


== Արտաքին հղումներ ==
x-menmovies.com фильма «Люди Икс: Дни минувшего будущего». պաշտոնական կայք
«Люди Икс: Дни минувшего будущего»(անգլ.) ֆիլմը Internet Movie Database կայքում
«Люди Икс: Дни минувшего будущего»(անգլ.) ֆիլմը Box Office Mojo  կայքում
«Люди Икс: Дни минувшего будущего»(անգլ.) ֆիլմը Rotten Tomatoes կայքում
«Люди Икс: Дни минувшего будущего»(անգլ.) ֆիլմը allmovie կայքում:
Լևոն Հարությունյան (բժիշկ)

Անվան այլ կիրառումների համար տե՛ս՝ Լևոն Հարությունյան (այլ կիրառումներ)Լևոն Ասատուրի Հարությունյան (հուլիսի 21 (օգոստոսի 3), 1903, գյուղ Կյադիկսաթըլմիշ, Կարսի մարզ - ապրիլի 20, 1973, Երևան), հայ բժիշկ, հիգիենիստ։ Բժշկական գիտությունների դոկտոր (1940), պրոֆեսոր (1941), ԽՍՀՄ ԲԳԱ թղթակից անդամ (1961)։ ՀԽՍՀ գիտության վաստակավոր գործիչ (1956)։


== Կենսագրություն ==
1927 թվականին ավարտել է ԵՊՀ բժշկական ֆակուլտետը։ 1932-1934 թվականներին եղել է ԵԲԻ սննդի հիգիենայի, 1950 թվականից՝ ընդհանուր հիգիենայի ամբիոնների վարիչ։ 1934 թվականին նշանակվել է ընդհանուր հիգիենայի ամբիոնի դոցենտ՝ զինվորական հիգիենայի գծով։ Միաժամանակ՝ 1938-1956 թվականներին՝ Երևանի անասնաբուծական-անասնաբուժական ինստիտուտի սանիտարական փորձագիտության ամբիոնի վարիչ։ 1944-1948 թվականներին և 1969-1971 թվականներին՝ ԵԲԻ գիտական աշխատանքների գծով պրոռեկտոր, 1958-1960 թվականներին՝ ռեկտոր, 1972-1973 թվականներին՝ ընդհանուր հիգիենայի և պրոֆեսիոնալ հիվանդությունների ԳՀԻ տնօրենի տեղակալ։
1953-1973 թվականներին եղել է Հիգիենիստների և սանիտար բժիշկների հայկական գիտական ընկերության նախագահը, Հիգիենիստների համամիութենական միության նախագահության անդամ, 1953-1973 թվականներին՝ ՀԽՍՀ առողջապահության նախարարության գլխավոր հիգիենիստը։ Հարությունյանի անունով է կոչվում Երևանի սանիտարահակահամաճարակային քաղաքային կայանը։
Պարգևատրվել է Լենինի շքանշանով։


== Գիտական գործունեություն ==
Գիտական աշխատանքները վերաբերում են մի շարք սննդամթերքների քիմիական կազմի բազմակողմանի ուսումնասիրությանը, կոմունալ հիգիենայի հարցերին։ Կարևոր են սննդամթերքների մեջ թունավոր նյութերի առաջացման և սննդային թունավորումների կանխարգելման, ինչպես նաև Հայաստանում հիգիենայի զարգացման պատմության վերաբերյալ Հարությունյանի հետազոտությունները։


== Երկեր ==
Սննդամթերքների լաբորատոր հետազոտման համառոտ ձեռնարկ։ Երևան, 1951 (համահեղինակ)
Սանիտարական հիգիենիկ հետազոտությունների համառոտ ձեռնարկ։ Երևան, 1953
Սննդային թունավորումները և նրանց պրոֆիլակտիկան։ Երևան, 1955


== Ծանոթագրություններ ==
Բարդութաղք (լեռ)

Բարդութաղք, Բարդազ, Բարթազ, Բարթաս, Բարտազ, Պարդազ, լեռնագագաթ Հայաստանի Սյունիքի մարզի և Արցախի սահմանագլխին, Մեղրու լեռների հարավարևելյան մասում, Նռնաձոր գյուղից 7 կմ հյուսիս–արևելք,  Ծավ գետի ավազանում։ Բարձրությունը 2270 մ է։ ։ Լեռան լանջերն անտառապատ են։


== Ծանոթագրություններ ==
Աբուլակյան

Աբուլակյան, հայկական ազգանուն։


== Ազգանունը կրողներ ==


== Ծանոթագրություններ ==
Ֆենք (գետ)

Ֆենք, Վանքի գետ, գետակ Թուրքիայի Քահրամանմարաշի մարզում Կիլիկիայում, Մարաշի շրջանում, Ջահան (Պիռամոս) գետի ավագանում։ Սկիզբ է սանում Ֆենք կամ Վանք վանքի ավերակների մոտից։ Այս ձևով հիշատակում է Ղ. Ալիշանը («Մարաշ», էջ 45)։


== Ծանոթագրություններ ==
Արարատյան անոմալիա

Արարատյան անոմալիա, օբյեկտ, որը հայտնվում է Արարատ լեռան ձյունածածկ գագաթի լուսանկարներում։ Որոշ տեսաբանների կարծիքով այդ օբյեկտը Նոյյան տապանի մնացորդներն են։


== Ընդհանուր տեղեկատվություն ==
Օբյեկտը գտնվում է Արարատ լեռան հյուսիսարևմտյան հատվածում (մոտավորապես 39°42′10″ հս․ լ. 44°16′30″ ավ. ե.)՝ մոտ 4724 մետր բարձրության վրա։ Անոմալիան գտնվում է գագաթից 2,2 կիլոմետր դեպի արևմուտք։ Առաջին անգամ անոմալիան լուսանկարահանվել է 1949 թվականին ԱՄՆ ռազմաօդային ուժերի կողմից։ Այն ժամանակ լեռնազանգվածը գտնվում էր խորհրդաթուրքական սահմանագծին, ինչի արդյունքում լուսանկարներին տրվեց «գաղտնի» կարգավիճակը։ Լուսանկարների հաջորդ խմբերը լուսանկարվեցին 1956, 1973, 1976, 1990 և 1992 թվականներին՝ ռազմական օդանավերից և արբանյակներից։
1949 թվականին լուսանկարված 6 լուսանկարներ ազատվել են «գաղտնի» կարգավիճակից 1995 թվականին։ Գիտնականների համատեղ խումբը, ավելի ուշ, փնտրում էր անոմալիան IKONOS արբանյակի միջոցով։ Արբանյակը լուսանկարահանել է անոմալիան 2000 թվականի օգոստոսի 5-ին և սեպտեմբերի 13-ին։ GeoEye-ը պատրաստել է անոմալիայի համակարգչային նախագիծը։ Այդ ուսումնասիրությունները հրապարակվել են 2006 թվականին։
Արարատ լեռան շրջանը լուսանկարահանել են նաև ֆրանսիական SPOT արբանյակը 1989 թվականի սեպտեմբերին, Landsat-ը 1970-ական թվականներին և ՆԱՍԱ-ի Սփեյս Շաթլը 1994 թվականին։ Լեռը հայտնվել է նաև արբանյակային ռազմական լուսանկարներում, որոնք կատարվել են 1973 թվականին KH-9 Hexagon-ի և KH-11-ով 1976, 1990 և 199 թվականներին ամերիկյան ԿՀՎ-ի կողմից։ ԿՀՎ-ն կարծում է, որ անոմալիան իրենից ներկայացնում է սառցադաշտ, որը գոյանում է առատ ձյան և սառնամանիքի արդյունքում։


== Տես նաև ==
Նոյան տապան
Կրեացիոնիզմ
Մեծ ջրհեղեղ
Պարեյդոլիա


== Ծանոթագրություններ ==


== Արտաքին հղումներ ==
Claim CH502.1: A 1949 USAF aerial photograph of the Western Plateau of Mount Ararat shows an elongated box-like object which could be Noah’s ark
Satellite closes in on Noah’s Ark mystery, CNN
Researcher Claims Noah’s Ark Find a Big Hoax, Christian Broadcasting Networkна сайте archive.org
(309) Ֆրատենիտաս

(309) Ֆրատենիտաս (անգլ.՝ Fraternitas), աստերոիդ աստերոիդների հիմնական գոտում։ Հայտնաբերվել է 1891 թվականի ապրիլի 6-ին Յոհան Պալիսայի կողմից Վիեննայում։
Միջին հեռավորությունը Արեգակից կազմում է 2,663961 ա. մ., առավելագույնը մոտենում է 2,3556 ա. մ. հեռավորության վրա և հեռանում 2,9723 ա. մ., իսկ Երկրի ուղեծրին Ֆրատենիտաս աստերոիդը նվազագույնը մոտենում է 1,343 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1588,14 երկրային օրվա ընթացքում, իր ուղեծրով շարժվելով միջինում 0,22668 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,72° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(309) Ֆրատենիտաս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ուլիս (ֆուտբոլային ակումբ)

Անվան այլ կիրառումների համար տե՛ս՝ Ուլիս (այլ կիրառումներ)«Ուլիս» ֆուտբոլային ակումբ, պրոֆեսիոնալ ֆուտբոլային ակումբ Երևան քաղաքից, որը հանդես է եկել Հայաստանի Բարձրագույն խմբում։ Ակումբը հիմնադրվել է 2000 թվականին։ 2016 թվականի փետրվարին Ուլիսը պաշտոնապես հայտնեց ֆինանսական խնդիրների պատճառով Հայաստանի Բարձրագույն խմբում ելույթները դադարեցնելու մասին։


== Պատմություն ==
«Ուլիս» ֆուտբոլային ակումբը հիմնադրվել է 2000 թվականին, Երևան քաղաքում, «Դինամո-2000» անվան տակ։ 2004 թվականին այն վերանվանվեց «Դինամո-Զենիթ», իսկ 2006 թվականին «Ուլիս»։
2016 թ. փետրվարի 3-ին ակումբը հանդես եկավ հայտարարությամբ, ըստ որի չի շարունակի իր ելույթները Հայաստանի առաջնության բարձրագույն խմբում։


== Նվաճումներ ==
Հայաստանի Բարձրագույն խումբ
 (1) 2011
 (2) 2009, 2010


== Եվրագավաթների վիճակագրություն ==
Խ = Խաղ; Հ = Հաղթանակ; Ո = Ոչ-ոքի; Պ = Պարտություն; ԽԳ = Խփած Գնդակ; ԲԳ = Բաց Թողած Գնդակ; ԳՏ = Գնդակների Տարբերություն

Տանը անցկացրած խաղերի հաշիվները թավատառ են։


== Տեղափոխություններ 2014/2015 ==


=== Ամառ 2014 ===


==== Եկել են ====


==== Հեռացել են ====
* Վարձավճարով ** Վերադարձել է վարձավճարից *** Հեռացել է «ազատ գործակալի» կարգավիճակով


=== Մրցաշրջանի ընթացքում ===


==== Եկել են ====


==== Հեռացել են ====
* Վարձավճարով ** Վերադարձել է վարձավճարից *** Հեռացել է «ազատ գործակալի» կարգավիճակով


== Աղբյուրներ ==


== Արտաքին հղումներ ==
«Ուլիս» ՖԱ-ի բաժինը ՀՖՖ-ի պաշտոնական կայքէջում (հայ.), (անգլ.), (ռուս.)
Ցանկապատ (մուլտֆիլմ)

«Ցանկապատ» (ռուս.՝ «Забор», անգլ.՝ «Fence»), խորհրդային նկարված միկրոմետրաժ մուլտիպլիկացիոն ֆիլմ՝ ստեղծված 1967 թվականին։ Նկարահանվել է Մոնրեալում կայանալիք համաշխարհային ցուցահանդեսում ներկայացվելու համար (Էքսպո-67), որն անցկացվել է «Մարդն ու նրա աշխարհը» կարգախոսով։ Ըստ ցուցադրության պայմանների՝ մուլտֆիլմը տևողությունը չպետք է գերազանցեր մեկ րոպեն։ Ֆիլմը մեծ հաջողությամբ ցուցադրվել է նաև մուլտիպլիկացիոն ֆիլմերի՝ Անսիում անցկացված միջազգային կինոփառատոնում։
1968 թվականին «Ցանկապատ» մուլտֆիլմը, որը հաճախ կոչվել է Լև Ատամանովի լավագույն աշխատանքը, ներառվել է («Գետաձի» և «Հեծանվորդը» մուլտֆիլմերի հետ միասին) մեծահասակների համար նախատեսված «Калейдоскоп-68» հավաքածուում։ Որպես «Ցանկապատ» մուլտֆիլմի հավելում նկարահանվել է «Հեծանվորդը» փիլիսոփայական փոքր առակ-մուլտֆիլմը։

— Լև Ատամանով


== Սյուժե ==
Վառ դեղին ներկած բարձր ցանկապատի երկու կողմերում, չտեսնելով մեկը մյուսին, քայլում են միմյանցից շատ տարբեր երկու շներ։ Հոտից զգալով միմյանց ներկայությունը՝ նրանք սկսում են սպառնալից մռլտալ, ապա դաժանորեն հաչել։ Աճող կատաղությունից մոլեգնելով՝ շները հարձակվում են ցանկապատի վրա։ Նրանց հարձակումները գնալով դառնում են ավելի ագրեսիվ։
Հանկարծ ուժեղ դղրդյունով ցանկապատը քանդվում է։ Հակառակորդների միջև այլևս ոչ մի պատնեշ չկա։
Անսպասելիությունից հանդարտվելով՝ շները մի վայրկյան լուռ դիտում են միմյանց։ Ապա չարությունը հորդում է նոր ուժով, և կատաղած շները բախվում են միմյանց։ Ատելությունը հասնում է իր գագաթնակետին։
Հանկարծ շներից մեկը լռում է՝ հաչոցից հազախեղդ լինելով։ Ընդմիջումը բավական է լինում, որ շները հնարավորություն ստանան միմյանց հոտոտելու և հասկանալու, որ արտաքինից միմյանց նման չլինելու հետ մեկտեղ նրանց միջև սկզբունքային տարբերություններ ու հակասություններ չկան։ Այդ բացահայտումը ժպիտ է առաջացնում նրանց մոտ։ «Նշելով» ցանկապատից մնացած միակ տափակափայտը, որը դրան արձագանքում է կանաչ ընձյուղներով, շները, մտերմաբար ծիծաղելով, հանգիստ ու վստահաբար սկսում են իրենց համատեղ ուղին, որ լուսավորված է փայլող արևով։


== Ստեղծողներ ==


== Ծանոթագրություններ ==


== Արտաքին հղումներ ==
«Калейдоскоп-68». на сайте Аниматор.ру
«Забор» «Հայրենական կինոյի հանրագիտարան» կայքում
Մաուրիցիո Մալվեստիտի

Մաուրիցիո Մալվեստիտի (իտալերեն՝ Maurizio Malvestiti, օգոստոսի 25, 1953(1953-08-25), Marne, Ֆիլագո, Բերգամո, Լոմբարդիա, Իտալիա), Լոդիի հռոմեա-կաթոլիկական թեմի եպիսկոպոս։ Այդ պաշտոնին նշանակվել է 2014 թվականի օգոստոսի 26-ին, փոխարինելով Ջուզեպպե Մերիզիին (իտալերեն՝ Giuseppe Merisi)։


== Կենսագրություն ==
Մաուրիցիո Մալվեստիտին ծնվել է 1953 թվականին Իտալիայի Մարնի գյուղում։ Սովորել է Բերգամոյի հոգևոր սեմինարիայում․ 1977 թվականին շարունակել է աստվածաբանական կրթությունը Հռոմում։ Միաժամանակ զարգացրել է ֆրանսերենի և անգլերենի իմացությունները։
1978-1994 թվականներին դասավանդել է Բերգամոյի հոգևոր սեմինարիայում։ 1994-2009 թվականներին եղել է Արևելյան Կաթոլիկական Եկեղեցիների միաբանության ներկայացուցիչ։ 2009 թվականի հունիսի 19-ին դարձել է հավաքի կրտսեր քարտուղար։ Երեք պրեֆեկտ կարդինալների անձնական քարտուղար է եղել։


== Պատկերասրահ ==

		
		
		
		
		
		
		


== Ծանոթագրություններ ==
Արփի Վանյան

Արփի Յուրիի Վանյան (1977, Հադրութ, ԼՂՀ) լրագրող, հոգեբան, քոուչ, մոտիվացիոն խոսնակ։


== Կենսագրություն ==
Ծնվել է 1977 թվականին, Արցախի Հանրապետության Հադրութ քաղաքում, առաջին մասնագիտությամբ լրագրող է, երկրորդ մասնագիտությամբ՝ հոգեբան։
Արցախի  գրողների միության անդամ է,  կինոսցենարիստ։ 1994-2011 թվականներին աշխատել է Հադրութի «ԴԻԶԱԿ» թերթի խմբագրությունում։ Արփիի շնորհիվ թերթը անցել համակարգչային շարվածքի ու ստացել նոր որակ։ 10 տարուց ավելի աշխատել է «Դիզակ» թերթում հասնելով մինչև գլխավոր խմբագրի տեղակալի պաշտոնին։
2011 թվականից որպես կինոսցենարիստ  համագործակցում է Արմենիա TV , Կենտրոն TV , Հ1, «Շարմ Հոլդինգ»–ի , ԱՏՎ–ի հետ։ Հեղինակել է  այնպիսի ռեյթինգային հեռուստասերիալներ, ինչպիսիք են   «Ուր է իմ տղամարդը», «Մի ստիր», «Երեք կյանք», «Դեպի երազանք» «Խմբագրություն.am», «Երևի»  «Ընտանեկան պատմություններ» ։
2015-2018 թվականներին ՝«Ռեպլիկ.am» «Հարթակ.am» «Hayreniq.am> լրատվական կայքերի գլխավոր խմբագիր։
2019 թվականին լույս է տեսել նրա «Անհնարինը՝ հնարավոր» մոտիվացիոն թեմաներով գիրքը, որը համացանցում դարձել է բեսթսելլեր։
Այնուհետև հաջորդել են «Ինչպես դաջվել սրտում. սիրելու արվեստը», «Դեպ Աստծո նստավայր՝ Հայաստան», «Ինչպես դառնալ երջանիկ ու հաջողակ մարդ․ ամենակարևոր գիրքը դեռահասների համար» , «Ինչպես դաստիարակել երջանիկ ու հաջողակ մարդ․ ամենակարևոր գիրքը ծնողների համար» , «Կինը» գրքերը, որոնք բոլորն էլ Հայաստանում դարձել են բեսթսելլերներ։
Արփի Վանյանը «Հաջողակ կին» և «Հադրութի դեօկուպացիա » ՀԿ–ների նախագահն է։
Նա ստեղծել է «Հաջողության դպրոց դեռահասների  և ծնողների համար»։
նաև «Արփի Վանյանի մանկական զարգացման կենտրոն 3-6 տարեկանների համար»։
Արփի Վանյանը զբաղվում է նաև քոուչ պրակտիկայով։
Ամուսնացած է, ունի դուստր։
Նրա դուստրը՝ Ժասմին Հայրապետյանը, մանկագիր է՝ նույնպես բեսթսելլեր դարձած  գրքերի հեղինակ։ Նրա գրքերից են՝ «Սուպեր Նռանե», «Սուպեր Նռանե ... ու երբ նորից ժպտան», «Սուպեր Նռանե․․ ու եթե հանկարծ․․․» «Սուպեր Նռանե․ հաջողության օրագիր» գրքերը։


== Արտաքին հղումներ ==
Կինը
Իոնարար

Իոնարար, ճիշտը աերոիոնարար, բնակելի շինություններում բացասական աերոիոններով (գազի էլեկտրականապես լիցքավորված մոլեկուլներով) օդի արհեստական հագեցման սարք։


== Բացասական աերոիոններ ==
Բացասական աերոիոնները խթանիչ և բուժիչ ներգործություն են ունենում մարդու օրգանիզմի վրա. 

բարձրացնում են աշխատունակությունը
թեթևացնում որոշ հիվանդությունների բուժման ընթացքը
նվազեցնում օրգանիզմի թթվածնային անբավարարությունը ևն։


== Կիրառում ==
Բացասական աերոիոնները կիրառում են, օրինակ, սիրտանոթային համակարգի խանգարումների որոշ տեսակների, շնչառական ուղիների և այլ օրգանների հիվանդությունների բուժման ժամանակ։ Այդպիսի աերոիոնները շատ-շատ են լեռնոտ տեղանքի օդում, անտառներում, ծովափին, ջրվեժների և լեռնային գետերի մոտակայքում, հատկապես ամպրոպից հետո, մինչդեռ քաղաքների մթնոլորտում և, ամենից առաջ, բնակելի շինություններում դրանք չափազանց քիչ են։
Իոնարարը սովորաբար աշխատեցնում են գիշերները. այդ ընթացքում սենյակում անպայման պետք է օդանցքը բաց պահել։ Սարքը շրջապատի համար վտանգ չի ներկայացնում, սակայն էլեկտրական հոսանքի տհաճ «խայթոցներից» խուսափելու նպատակով խորհուրդ չի տրվում ձեռք տալ միացված իոնարարի ճառագայթիչին կամ իրանին։ Օդը կարելի է բացասական աերոիոններով հագեցնել նաև այնպիսի աերոիոնարարով (օրինակ, «Աինա» տեսակի), որը միաժամանակ և՛ իոնարար է, և էլեկտրաջերմաօդափոխիչ։